### 6.pielikums

**LĪDZDARBĪBAS LĪGUMS**

**par valsts pārvaldes uzdevumu veikšanu konkursa**

**„Mārupe – mūsu mājas” ietvaros**

**Pašvaldības Nr.\_\_\_\_\_\_\_\_\_\_\_\_**

**Privātpersonas Nr.\_\_\_\_\_\_\_\_\_\_\_\_**

Mārupē, 201\_\_.gada \_\_\_.\_\_\_\_\_\_\_\_\_\_\_\_

### Mārupes novada Dome, reģistrācijas numurs 90000012827, juridiskā adrese: Daugavas ielā 29, Mārupe, Mārupes novads, LV-2167, turpmāk – Dome, kuru saskaņā ar nolikumu pārstāv tās priekšsēdētājs Mārtiņš Bojārs, kas rīkojas saskaņā ar nolikumu, no vienas puses,

un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods/reģistrācijas numurs\_\_\_\_\_\_\_\_\_\_\_\_, deklarētā dzīves vieta/juridiskā adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_, kuru uz \_\_\_\_\_\_\_\_\_\_\_\_ pamata pārstāv\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Privātpersona, no otras puses, kopā abas puses sauktas Puses,

pamatojoties uz konkursa „Par līdzdarbības līguma slēgšanu un finansējuma piešķiršanu valsts pārvaldes uzdevumu veikšanai konkursa „Mārupe – mūsu mājas”” rezultātiem, noslēdz šādu līdzdarbības līgumu (turpmāk – Līgums):

### Līguma priekšmets

1. Saskaņā ar Valsts pārvaldes iekārtas likuma 46., 49., 50.pantiem, Mārupes novada domes 2016. gada 30, novembra saistošajiem noteikumiem Nr.46/2016 (turpmāk – Saistošie noteikumi), kā arī Mārupes novada domes \_\_\_.\_\_\_.201\_\_. lēmumu „Par valsts pārvaldes uzdevuma deleģēšanu privātpersonai un līdzdalības līguma slēgšanas tiesību piešķiršanu” (protokols Nr.\_\_\_, §.\_\_\_\_\_), ar šo Līgumu Pašvaldība pilnvaro Privātpersonu veikt deleģēto pārvaldes uzdevumu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pārvaldes uzdevuma apraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

turpmāk – Pārvaldes uzdevums.

2. Pārvaldes uzdevums tiek īstenots atbilstoši Līguma noteikumiem un konkursa „Par līdzdarbības līguma slēgšanu un finansējuma piešķiršanu valsts pārvaldes uzdevumu veikšanai „Mārupe – mūsu mājas”” (turpmāk – Konkurss) nolikumā un Privātpersonas pieteikumā Konkursam noteiktajam (Līguma 1.pielikums).

3. Pārvaldes uzdevuma mērķis, tā ietvaros veicamie pienākumi un to rezultatīvie rādītāji :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4. Pārvaldes uzdevuma izpildes termiņš un kārtība:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5. Visām darbībām, tai skaitā būvdarbiem, ko Privātpersona veic Līguma ietvaros, jāatbilst attiecīgo jomu reglamentējošo normatīvo aktu prasībām. Šim mērķim nepieciešamās atļaujas, saskaņojumus u.c. nodrošina Privātpersona.

**II. Privātpersonas tiesības un pienākumi**

6.  Privātpersona apņemas veikt Līguma 1. punktā minēto Pārvaldes uzdevumu augstā profesionālā līmenī. Ja Pārvaldes uzdevuma izpildē ir iesaistīts Privātpersonas personāls, Privātpersona nodrošina atbilstošu tā pieredzi un kvalifikāciju.

7. Privātpersona apņemas izlietot Pārvaldes uzdevuma īstenošanai piešķirto finansējumu tikai Līgumā minētajiem mērķiem, lai segtu Konkursam iesniegtajā pieteikumā (1.pielikums) norādītos izdevumus.

8. Privātpersona Pārvaldes uzdevuma veikšanas procesa uzraudzībai iesniedz Pašvaldībai detalizētu pārskatu par Pārvaldes uzdevuma veikšanu un piešķirtā finansējuma izlietojumu (projekta īstenošanas pārskatu) (Līguma 2.pielikums) - 1 (viena) mēneša laikā pēc Pārvaldes uzdevuma izpildes.

9. Līguma 8.punktā minētajam pārskatam jāpievieno visi izmaksas apliecinošie dokumenti (dokumentu oriģināli vai to apliecinātas kopijas) par finansējuma izlietojumu. Visiem projekta izdevumus attaisnojošajiem grāmatvedības dokumentiem jābūt sastādītiem, norādot privātpersonas rekvizītus un Līguma numuru.

10. Papildus Līguma 8.punktā noteiktajam, Privātpersonai, atbildot uz Pašvaldības pieprasījumu, ir jāsniedz Pašvaldībai arī citas atskaites un ar Līguma īstenošanu saistīta informācija, tajā skaitā, par finanšu līdzekļu izlietojumu un tā pamatotību - Pašvaldības norādītajā termiņā un apmērā.

11. Privātpersonas pienākums ir nodrošināt, lai nepieciešamā dokumentācija būtu sakārtota un pieejama Pašvaldībai. Privātpersona nodrošina, ka ar Līguma izpildi saistītā grāmatvedība un lietvedība tiek nodalīta no pārējās Privātpersonas grāmatvedības un lietvedības, lai tā būtu viegli pārbaudāma.

### 12. Par attiecināmiem tiek uzskatīti tikai tie Privātpersonas izdevumi, kas radušies Pārvaldes uzdevuma realizācijas laikā (Līguma 4.punkts), ir reģistrēti Privātpersonas rēķinos, ir identificējami un kontrolējami.

### 13. Privātpersona ir atbildīga par jebkāda veida kaitējumu, tajā skaitā, zaudējumiem, kas radušies Pārvaldes uzdevuma īstenošanas gaitā veikto darbību rezultātā trešajām personām.

14. Privātpersona nodrošina, lai visos ar Pārvaldes uzdevuma veikšanu saistītajos informatīvajos materiālos, publikācijās un paziņojumos gan masu medijos, gan publiskās runās, būtu iekļauta atsauce par Pašvaldību kā Konkursa organizētāju un piešķirto Finansējumu, tajā, skaitā, pievienojot Mārupes novada grafisko zīmi.

1. **Pašvaldības tiesības un pienākumi**

15. Pašvaldība apņemas izmaksāt Privātpersonai piešķirto finansējumu atbilstoši Līguma noteikumiem.

16. Papildus jau Līgumā noteiktajām atskaitēm un informācijai Pašvaldībai ir tiesības jebkurā laikā rakstveidā pieprasīt no Privātpersonas visa veida dokumentu apliecinātas kopijas un cita veida informāciju, kas saistīta ar Līguma izpildes gaitu, tajā skaitā, par finanšu līdzekļu izlietojumu un tā pamatotību, citu ar Līguma izpildi saistītu informāciju, kā arī iepazīties ar šo dokumentu oriģināliem.

17. Pašvaldība, veicot valsts pārvaldes uzdevuma izpildei piešķirtā pašvaldības budžeta finansējuma izlietojuma pārbaudi, var pieņemt lēmumu atbilstoši Mārupes novada domes 2016.gada 30.novembra saistošo noteikumu Nr.46/2016 26.-27.punktam.

**IV. Līguma summa un savstarpējo norēķinu kārtība**

18. Kopējais finansējuma apjoms Pārvaldes uzdevuma īstenošanai ir EUR \_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_), turpmāk tekstā - Līguma summa, un tas tiek izlietots Konkursam iesniegtajā pieteikumā norādīto izdevumu segšanai.

19. Pašvaldība Līguma 18.punktā norādīto Līguma summu Privātpersonai izmaksā pilnā apmērā vai daļēji saskaņā ar Privātpersonas iesniegto rēķinu priekšapmaksas veidā 10 (desmit) darba dienu laikā pēc Privātpersonas rēķina saņemšanas dienas.

20. Maksājumi tiek veikti ar pārskaitījumu uz Līgumā norādīto Privātpersonas norēķinu kontu bankā. Par rēķina apmaksas dienu tiek uzskatīta diena, kurā Pašvaldība ir veikusi bankas pārskaitījumu.

21. Līgumā minētajos gadījumos, kad Privātpersonai jāatmaksā Pašvaldībai piešķirtais finansējums vai kāda tā daļa, tas jāveic 10 (desmit) darba dienu laikā pēc attiecīga Pašvaldības pieprasījuma saņemšanas dienas.

1. **Pārvaldes uzdevuma izpildes kvalitātes novērtējuma**

**kritēriji un sasniedzamie rezultāti**

22. Privātpersona apņemas sasniegt 1.pielikuma 15.punktā norādītos projekta rezultātus. Privātpersona, iesniedzot gala pārskatu par valsts pārvaldes uzdevuma izpildi, iesniedz pierādījuma dokumentus par katra rezultāta sasniegšanu.

**VI. Pušu atbildība**

23. Puses ir atbildīgas par Līguma neizpildi vai nepienācīgu izpildi un zaudējumiem, kuri radušies kādai no Pusēm otras Puses prettiesiskas darbības vai bezdarbības rezultātā.

24. Ja Privātpersona neatmaksā pašvaldībai finanšu līdzekļus, kas nav tikuši apgūti vai arī izmantoti neatbilstoši Līguma nosacījumiem, Pašvaldībai ir tiesības nodot prasījuma tiesības piedziņai trešajai personai. Izdevumus par parādu piedziņu sedz Privātpersona.

25. Puses tiek atbrīvotas no atbildības par Līguma nepildīšanu, ja tā rodas nepārvaramas varas (Force Majeure) dēļ (stihiskas nelaimes, avārijas, katastrofas, epidēmijas, karadarbība, streiki, iekšējie nemieri, blokādes, pilnvaroto institūciju izdotie normatīvie akti, kuru dēļ Līguma nosacījumu izpilde ir kļuvusi neiespējama un ko Pusēm nebija iespējams ne paredzēt, ne novērst Līguma slēgšanas brīdī u.tml.).

26. Līgumsods Pašvaldībai un Privātpersonai par jebkura Līgumā noteiktā termiņa nokavējumu, tajā skaitā, Līguma 8. un 10.punktos minētajos gadījumos, ir 0,05 % no Līguma summas par katru kavēto dienu.

**VII. Līguma darbības termiņš, grozīšana un izbeigšana**

27. Līgums stājas spēkā ar dienu, kad to ir parakstījušas abas Puses, un ir spēkā līdz pilnīgai tajā noteikto Pušu saistību izpildei vai brīdim, kad Līgums tiek izbeigts Līgumā noteiktajā kārtībā.

28. Jebkuri grozījumi Līgumā jānoformē rakstveidā un jāparaksta abām Pusēm.

29. Līgums var tikt izbeigts normatīvajos aktos un Līgumā noteiktajos gadījumos, kā arī Pusēm rakstveidā vienojoties.

30. Pašvaldība ir tiesīga vienpusēji izbeigt Līgumu, 15 (piecpadsmit) dienas iepriekš par to rakstveidā brīdinot Privātpersonu, ja:

30.1. Privātpersona kavē jebkuru no Līguma izpildes termiņiem vairāk kā 15 (piecpadsmit) dienas;

30.2. Privātpersona pārkāpj normatīvos aktus;

30.3. Pašvaldība konstatē, ka piešķirtie finanšu līdzekļi tiek izmantoti neracionāli vai Līgumā neparedzētiem mērķiem, vai Konkursam iesniegtajā pieteikumā nenorādītiem izdevumiem;

30.4. Privātpersona veic darbības, kas kaitē vai var kaitēt nākotnē Pašvaldības tēlam vai darbībai;

30.5. tiek pasludināts Privātpersonas maksātnespējas process vai tiek uzsākts Privātpersonas likvidācijas process.

### 31. Privātpersona ir tiesīga vienpusēji izbeigt Līgumu, 15 (piecpadsmit) dienas iepriekš par to rakstveidā brīdinot Pašvaldību, ja Pašvaldība ir pieļāvusi Līgumā noteikto termiņu kavējumu vairāk kā 15 (piecpadsmit) dienas.

### 32. Dome ir tiesīga pārtraukt Līgumu, sedzot tikai tos izdevumus, kas atzīstami par faktiski izpildītiem uz Līguma izbeigšanas brīdi, ja būtiski izmainās Latvijas Republikas likumdošana, kas ietekmē Pārvaldes uzdevuma īstenošanu un/vai Pašvaldības iespējas piešķirt finansējumu projekta īstenošanai;

33. Līguma izbeigšanas gadījumā Puses veic savstarpējos norēķinus Līguma 21.punktā minētajā kārtībā un termiņā.

**VIII. Pušu pārstāvji**

34. Puses pilnvaro pārstāvjus savstarpējām sarunām Līguma izpildes nodrošināšanai, kas kontrolē un atbild par Līguma izpildi:

34.1. No Pašvaldības puses:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālr. \_\_\_\_\_\_\_\_\_\_\_

e-pasts\_\_\_\_\_\_\_\_\_\_\_\_\_\_\_\_\_\_\_\_\_;

34.2. No Privātpersonas puses:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālr.\_\_\_\_\_\_\_\_\_\_\_\_\_\_

e-pasts\_\_\_\_\_\_\_\_\_.

**IX. Noslēguma noteikumi**

35. Līgums Pusēm rada likumīgus, spēkā esošus un saistošus pienākumus, lai garantētu šī Līguma noteikumu savlaicīgu, atbilstošu un pilnīgu izpildi.

36. Visi Līguma grozījumi, labojumi un papildinājumi noformējami rakstveidā, Pusēm savstarpēji vienojoties. Līguma grozījumi, labojumi un papildinājumi pievienojami Līgumam kā pielikumi un kļūst par Līguma neatņemamu sastāvdaļu.

37. Privātpersona nav tiesīga nodot Pārvaldes uzdevuma īstenošanu trešajām personām. Pārvaldes uzdevuma īstenošanā iesaistīto personālu Privātpersona var mainīt, saskaņojot ar Pašvaldību.

38. Puses nav tiesīgas izpaust trešajām personām otras Puses konfidenciāla rakstura informāciju, kas veicot Līguma izpildi nonākusi viņa rīcībā. Šis noteikums neattiecas uz vispārpieejamas informācijas izpaušanu un gadījumiem, kad vienai no Pusēm normatīvajos aktos uzlikts par pienākumu sniegt pieprasīto informāciju.

39. Puse nekavējoties informē otru Pusi par visiem Līguma izpildes laikā esošajiem vai iespējamajiem sarežģījumiem, kas varētu aizkavēt ar šo Līgumu uzņemto saistību izpildi.

40. Līgumam ir šādi pielikumi:

40.1. Projekta pieteikums, pielikums Nr.1.

40.2. Projekta īstenošanas pārskata veidlapa, pielikums Nr.2

41. Līgums sastādīts latviešu valodā uz \_\_\_ lapām ar pielikumiem divos identiskos eksemplāros ar vienādu juridisko spēku, pa vienam eksemplāram katrai Pusei.

**X. Pušu rekvizīti un paraksti**

|  |  |  |  |
| --- | --- | --- | --- |
| **Pašvaldība**  **Mārupes novada dome**  Daugavas iela, Mārupe, Mārupes nov.,  LV – 2167  Reģ. Nr.LV90000012827  Banka: SEB banka  Kods:\_\_\_\_\_\_\_\_\_\_\_\_\_\_\_\_\_\_\_\_\_\_\_  Konts:\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_M.Bojārs | **Privātpersona**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_  Personas kods\_\_\_\_\_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_  Kods:\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_/. |  |  |